120 



Kodja anggeus didjieunna, pek Aki teh ngomong, pokna: „asep, kodja teh 

 anggeus." 



Tjek moerangkalih : „soekoer, ma Aki, tapi eta kodja teh ngaranna si-deng- 

 dek poë, da anggeusna dengdek lohor." 



Ari tjek Aki: „atoeh, soemangga, asep, tapi ajeuna koemaha pikersaeun?" 



Tjek moerangkalih : „taja ngan oerang soesoempit." 



Gantjangna bral bae leumpang, Aki reudjeung moerangkalih, diïring koenini-nini. 



Teu katjatoer di djalanna; kotjapkeun datangna bae kana leuweung anoe 

 lega. 



Beh manggih sahidji manoek tjitjing dina loehoer kai, ngaranna teh manoek 

 tjioeng, djeung manggih sahidji sato ngaranna sato wanara, loeloentjatan dina kai. 



Pek moerangkalih nanjakeun ka Aki reudjeung ka Nini, ari pokna: „itoe Aki, 

 manoek naon, manoek hideung pinti koneng, reudjeung sato naon loeloentjatan 

 dina kai?" 



Tjek Aki: „manoek tjioeng djeung wanara." 



Toeloej moerangkalih nangis, ari pokna: „eh, Aki, manoek teh oelah disoem- 

 pit reudjeung eta hidji sato, aloes pingaraneun Tjioeng Wanara." 



Tjek Aki djeung Nini : „soekoer, djoeragan hojong kagoengan djenengan man, 

 Aki man ngan rek njaksian." 



Moerangkalih nangis deui, ari pokna: „lobana tiloe, noe ti kidoel naonana, 

 noe ti kaler naonana, noe ti tengah naonana, anoe matak aja tiloe indoengna 

 reudjeung bapana noe ti tengah teh anakna. Eh, Aki, geuraheun teuing, manoek 

 tjioeng boga indoeng boga bapa, ari koering saha nja iboe nja rama?" 



Tjek Aki: „djoeragan, geura dangoekeun, ari toeang iboe tea noe kaseboet 

 Naganing Roem, ari rama ratoe di Galih Pakoean." 



Saoer Tjioeng Wanara: „soekoer pisan, Aki, ajeuna mah oerang balik heula 

 bae ka boemi, ka Geger soenten." 



Gantjangna bral bae moelih. 



Teu kotjap di djalanna ; kotjapkeun datangna bae. 



Barang datang Tjioeng Wanara amitan ka Aki reudjeung ka Nini, rek angkat 

 ka Goenoeng Padang neang hajam. Malahan geus toeloej bae datangna ka Goe- 

 noeng Padang, kasampak naga teh aja noe njileungleuman endog tea. 



Toeloej bae dideuheusan bari oendjoekan sakali ari pokna moerangkalih: 

 „Naga, koering amit doemeuheus wireh ing koering bareto mihape endog, ajeuna 

 koemaha, geus megar atawa tatjan?" 



Koe Naga geuat ditembongkeun ; malah geus djadi hajam boeloena teh 

 poetih koening radjeg wesi, top bae ditjandak, bari toeloej bae moelih ka babakan 

 Geger soenten. 



Henteu kotjap di djalanna. 



Geus dongkap ka G<?ger soentcn, geus katingali koe Aki reudjeung koe Nini 

 samalah toeloej ditaros pokna Aki : „djoeragan katoeran soemping sarta njandak 

 hajam djago?" 



Saoer Tjioeng Wanara: „enja, Aki, koering datang, samalah ieu mihape hajam 

 koering pangomekeun." 



